 Ndị otu egwu bọọlụ ala anyị, Naijiria, nọrọ na mgbede Tuzdee were gosi ndị ogbo ha na mba Ijipt na nwoke na nwoke ha bụ nokwu ọnụ. Pọl Onuachu nyere goolu site na yadị iri abụọ, na mbido mbụ ya dịka onye otu egwú bọọlụ ala anyị, mere Naijiria jiri merie Ijipt na asọmpi enyi na enyi ahụ agbara na ama egwuregwu Stephen Keshi dị na Asaba.  Mmeri nkea bụ mmeri nke abụọ Naijiria nwetara nụbọchị anọ ka ha merichara mba Seychelles ọkpụ atọ asatara ị otu na ngalaba E nasọmpi eji amara ndị ga-etozu ịsonye na iko Africa námá egwuregwu ahụ.Onuachu, onye nọchiri Odion Ighalo na ndị bidoro bọọlụ, kpara onye Ijipt tupu ọ gbanye bọọlụ ahụ nọnụ goolu maka goolu mbụ ya na mpụta abụọ dịka onye egwu bọọlụ Naijiria.Onuachu nyere goolu ahụ ndị Naịjirịa ji were merie na nkeji mbụ nke asọmpi ahụ, ebe ndị Ijipt bụzi ndị gbara mbọ ka ha gbata ihe na asọmpi ahụ mana mbọ ha niile wụrụ nala.Ndị Naịjirịa were ọnọdụ ma na-ahazi ihe ha mara eme nke ọma dịka ha neti mba Ijipt mmanwụ, mana Hassan Mahmoud chọrọ ime Naijiria echeta ebewe site nadọba agbaa nke ha jiri megharịa onye ọ bụla anya mana Daniel Akpenyi na-eche goolu jidere ya bụ bọọlụ nenweghị nsogbu ọ bụla.Ijipt nwere ohere ọzọ dị iche iche mana oche goolu, Ikechukwu Ezenwa, onye nọchiri Daniel Akpenyi nagba nke abụọ, gosiri na ya zuru okè nihe a na-eme site nichewa ndị Ijipt obi.Mohammed Salah, bụzi onye na-esoghi gbaa ya bụ asọmpi. 